Előfordulhat, hogy az agykamra veleszületetten vagy agyvérzés következtében tágabb az átlagosnál, de a gyermeknél nem észlelünk semmilyen agynyomás fokozódásra utaló panaszt vagy tünetet, ebben az esetben nincs szükség kezelésre, műtétre. A panaszok és tünetek az idő múlásával azonban változhatnak, ezért tágabb kamrarendszer esetén rendszeres orvosi ellenőrzésre van szükség. Ha a gyermeknél túlnyomásos tünetek észlelhetők, műtéti beavatkozás, agyvíz elvezető rendszer beültetése, azaz shunt-műtét elvégzése szükséges.